CELEX: 32013D1359
Language: bg
Date: 2013-12-17 00:00:00
Title: Решение № 1359/2013/ЕС на Европейския парламент и на Съвета от 17 декември 2013 година за изменение на Директива 2003/87/ЕО с оглед уточняване на разпоредбите относно графика на търговете за квоти за емисии на парникови газове  текст от значение за ЕИП

19.12.2013   
            
            
               BG
            
            
               Официален вестник на Европейския съюз
            
            
               L 343/1
            
         РЕШЕНИЕ № 1359/2013/ЕС НА ЕВРОПЕЙСКИЯ ПАРЛАМЕНТ И НА СЪВЕТА
   от 17 декември 2013 година
   за изменение на Директива 2003/87/ЕО с оглед уточняване на разпоредбите относно графика на търговете за квоти за емисии на парникови газове
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 192, параграф 1 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   като взеха предвид становището на Европейския икономически и социален комитет (1),
   след консултация с Комитета на регионите,
   в съответствие с обикновената законодателна процедура (2),
   като имат предвид, че:
   
               (1)
            
            
               В член 10, параграф 4 от Директива 2003/87/ЕО на Европейския парламент и на Съвета (3) не се посочва как следва да се разпредели през периода на търгуване количеството квоти за емисии на парникови газове, предназначени за тръжна продажба.
            
         
               (2)
            
            
               С оглед на правната сигурност и предсказуемостта на пазара следва да се уточни, че за да се гарантира доброто функциониране на пазара, при изключителни обстоятелства Комисията може адаптира графика на търговете съгласно член 10, параграф 4 от Директива 2003/87/ЕО.
            
         
               (3)
            
            
               Поради това Директива 2003/87/ЕО следва да бъде съответно изменена,
            
         ПРИЕХА НАСТОЯЩОТО РЕШЕНИЕ:
   Член 1
   В първата алинея от член 10, параграф 4 от Директива 2003/87/ЕО се добавят следните изречения:
   
      „Когато оценка показва за отделните промишлени сектори, че не се очаква значимо въздействие върху сектори или подсектори, изложени на значителен риск от изместване на въглеродни емисии, Комисията може, при изключителни обстоятелства, да адаптира графика за посочения в член 13, параграф 1 период, започващ на 1 януари 2013 г., така че да се гарантира доброто функциониране на пазара. Комисията извършва не повече от една такава адаптация за максимален брой от 900 милиона квоти.“.
   
   Член 2
   Адресати на настоящото решение са държавите членки.
   
      Съставено в Брюксел на 17 декември 2013 година.
      
         
            За Европейския парламент
         
         
            Председател
         
         M. SCHULZ
      
      
         
            За Съвета
         
         
            Председател
         
         L. LINKEVIČIUS
      
   
   
      (1)  ОВ C 11, 15.1.2013 г., стр. 87.
   
      (2)  Позиция на Европейския парламент от 10 декември 2013 г. (все още непубликувана в Официален вестник) и решение на Съвета от 16 декември 2013 г.
   
      (3)  Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО, (ОВ L 275, 25.10.2003 г., стр. 32).